kardosdrur/scandi-wiki huggingface dataset:
Paddy Ashdown

Lord Jeremy John Durham Ashdown, Baron Ashdown of Norton-sub-Hamdon (født 27. februar 1941, død 22. december 2018), kendt som Paddy Ashdown, var en britisk politiker og diplomat, der i perioden 1988-1999 var leder af partiet Liberaldemokraterne. Han blev internationalt kendt som verdenssamfundets Høje Repræsentant for Bosnien og Hercegovina 2002-2006 efter hans stærke støtte til militær intervention i krigen i Jugoslavien i 1990'erne.

Ashdown havde oprindeligt en karriere i Royal Marines, hvor han var officer i Special Boat Service, samt i den britiske sikkerhedsservice. I 1983 blev han valgt til Parlamentet i Yeovil og forblev medlem, til han ikke genopstillede ved valget i 2001.

Han var en berejst herre og beherskede blandt andet mandarin, som han havde tolkeeksamen i. Ashdown modtog en række udmærkelser, herunder Knight Grand Cross af Sankt Mikaels og Sankt Georgs orden samt Order of the Companions of Honour.

Referencer 

Politikere fra England
Diplomater fra Storbritannien
Briter i 1900-tallet
Briter i 2000-tallet
Stormen Knud

Stormen Knud var en storm som ramte det nordvestlige Danmark den 21. september 2018. Stormen ramte land omkring 15:30 og forlod landet igen for at fortsætte mod Oslo nogle timer senere. De kraftigste vindstød blev mål til 32 m/s ved Hanstholm, hvilket er lige under orkan. Den havde middelvind i stormstyrke ved Thisted og stærk storm i hele Vestjylland og i Vendsyssel.

Flere færger og tog blev aflyst. I Sydjylland væltede en del træer og vandstanden på Fanø steg kraftigt således, at flere biler blev oversvømmet.
En række strandhuse ved Blokhus blev væltet.

Referencer

Eksterne henvisninger 
 Stormen Knud på DR

 

Knud
Danmarks vejr
Begivenheder i 2018
Fossingfjorden

Fossingfjorden er en fjord på grænsen mellem kommunerne Kragerø og Bamble i Vestfold og Telemark  fylke i Norge. Den har indløb mellem Stavnes i syd og Hovet i nord, og går 3,5 kilometer i nordvestlig retning til fjordbunden ved Fossing.

Kilder og henvisninger

Fjorde i Vestfold og Telemark
Kragerø
Bamble
Eksefjorden

Eksefjorden er en fjord langs grænsen mellem kommunerne Bamble og Kragerø i Vestfold og Telemark  fylke i Norge. Fjorden er  6 km lang, og går fra Mosholmen og Askholmene og østover nord for Langøy. I vest går Eksefjorden over i Fossingfjorden.

Masteskjær er et kendt landemærke for fartøjer som passerer skibsruten gennem Eksefjorden. Masteskjær er en aflang holm beliggende omkring 200 meter vest-sydvest fra Klokkertangen og 200 meter sydøst for Trolldalens udløb i Eksefjorden. Den er 100 meter lang og 30 meter bred, og er ikke beboet af mennesker.

Kilder og henvisninger

Fjorde i Vestfold og Telemark
Bamble
Kragerø
Luigi Facta

Luigi Facta (født 16. november 1861 i Pinerolo, Italien - død 5. november 1930 samme sted) var en italiensk politiker, journalist og den sidste demokratiske premierminister i Italien, før Benito Mussolini blev diktator.

Politikere fra Italien
Monte-Cristo vender tilbage

Monte-Cristo vender tilbage (Sous le signe de Monte Cristo) er en fransk film fra 1968 af André Hunebelle.

Handling 
Den 27. Juli 1947 skrev pressen om en eventyrlik flugt. En fange flyktede, da han skulle begraves. Det var lykkedes Edmond Dantès at tage plads i en anden fanges kiste. Vet en mirakel naede Dantes og hans medfange Bertuccio kysten. I Frankrig troede man, at de var onkommet. Det var en stor lettelse for de tre partisaner som havde bragt Dantès i faengsel.

Medvirkende 
 Paul Barge: Edmond Dantès/Christian Montez
 Claude Jade: Linda
 Anny Duperey: Maria/Françoise
 Pierre Brasseur: Faria
 Paul Le Person: Bertuccio
 Michel Auclair: Gérard de Villefort
 Raymond Pellegrin: Fernand Morcerf
 Jean Saudray: Carderousse
 Gabriel Gascon: Louis

Eksterne henvisninger 
 

Franske film fra 1968
Dramafilm fra Frankrig
Eventyrfilm
Shehu Shagari

Shehu Shagari (født 25. februar 1925, død 28. december 2018) var en nigeriansk politiker og tidligere præsident.

Nigerias præsidenter
Steve Harvey

Broderick Stephen "Steve" Harvey (født 17. januar 1957) er en amerikansk skuespiller og komiker.

Privatliv 
Harvey har været gift tre gange og har syv børn (fire biologiske børn og tre stedbørn). Fra sit første ægteskab til Marcia Harvey har han to døtre (tvillingerne Brandi og Karli) og en søn (Broderick Harvey Jr.). Fra sit andet ægteskab, med Mary Shackelford, har Harvey en anden søn ved navn Wynton. Parret blev skilt i november 2005. [90

Kilder

Eksterne henvisninger 

 
 

Skuespillere fra West Virginia
Komikere fra USA
Peder Hansen von Pultz

Ritmester Peder Hansen von Pultz (eller Peter von Pultz) er født d. 29. november 1695 på Rygård (Langå sogn) og død d. 2. januar 1764. Han er begravet d. 20. januar 1764 på Langå Kirkegård. Peder Hansen von Pultz er søn af ritmester Hans Henrik Friderich von Pultz og Marie Petersdatter von Pultz (født Hovenbeck). 

Han blev d. 16. november 1724 gift med baronesse Edel Margrethe von Pultz (født Gyldenkrone) (Güldencrone).<ref name="MiddelfartAvis">Middelfart Avis, 22. september 1915: "En fynsk Gaardmandskones Stamtræ". (s. 3)</ref>

Peder Hansen von Pultz er døbt af Thomas Kingo d. 29. november 1696 i Langå Kirke på Sydfyn.

 Familie 

 Ægteskab 
Gift med Edel Margrethe Gyldenkrone, datter af baron Jørgen Gyldenkrone og baronesse Vibeke Dorthea Gersdorff, d. 16. november 1724. Parret fik 8 børn, blandt andre major Frederik Jørgen von Pultz.

 Børn 
 Hans Frederik von Pultz (f. 15. aug. 1727, d. ?)
 Wibeke Marie von Pultz (f. 8. dec. 1729, d. 13. feb. 1811)
 Agnete Christiane von Pultz (f. 2. feb. 1731, d. 23. jan. 1783)
 Friderica Georgina (Frederikke Jørgine) von Pultz (f. nov. 1732, d. 13. jul. 1772)
 Frederik Jørgen von Pultz (f. 12. nov. 1734, d. 27. jan. 1811)
 Ida Helene von Pultz (f. 26. jun. 1737, d. 1742)
 Hans Vilhelm von Pultz (f. 1739, d. 1748)
 Ida Wilhelmina von Pultz (f. 1749, d. 1766)

 Militær 
Peter von Pultz gjorde militærtjeneste og endte med rang af major.

 Ejerskab og besiddelser 
Ritmester Peder Hansen købte ved en auktion i 1725 Rygård med kirker og 224 tdr. hartkorn fæstegods af sin mor Maren Marie Petersdatter von Pultz (født Hovenbeck).

 (1725-1764) Rygård (Langå Sogn) på Sydfyn

 Referencer 

 Eksterne henvisninger 
 F(rederik) Hjort: "En Husmandsfamilie fra Tommerup der binder den uddøde adelige Slægt von Pultz til den nulevende borgerlige Slægt Pultz" i Aabog for Odense og Assens Amter'', 1921.
 Johnnys Slægtsforskning - http://olhus.dk/getperson.php?personID=I519825&tree=tree1
 Dansk Center for Herregårdsforskning - http://www.danskeherregaarde.dk/nutid/rygaard

Slægten Pultz
Officerer fra Danmark
Finhvaler

Finhvaler (Balaenopteridae) er den største familie af bardehvaler og indeholder ni arter i to slægter. Alle arterne er karakteriseret ved at have lange og dybe bugfurer på undersiden af hovedet. Disse bugfurer gør at svælget kan udvide sig enormt og gør det muligt for dyrene at tage en meget stor mængde vand og føde ind i munden på en gang. Vandet presses ud igen, mens føden (krill, småfisk mm) holdes tilbage af barderne i overmunden. Ud over bugfurerne adskiller finhvalerne sig fra bardehvalerne ved at barderne er kortere, mundlinjen lige (i modsætning til den stærkt buede hos rethvalerne) og ved at have en rygfinne (heraf navnet finhval). Et ældre ord for finhvaler er rørhval (hvoraf det engelske navn rorqual er afledt), hvilket henviser til de rørlignende bugfurer.

Finhvalerne inddeles i to slægter: Balaenoptera, der bl.a. indeholder blåhval, finhval, sejhval og vågehval, og Megaptera, der kun indeholder én art, pukkelhval.
Ngerulmud

Melekeok

Ngerulmud er sæde for regeringen for Republikken Palau, en østat i Stillehavet. Byen erstattede Koror City, Palaus største by, som hovedstad i 2006. Bebyggelsen er beliggende i staten Melekeok på Babeldaob, landets største ø, der ligger 20 kilometer nordøst for Koror City og 2 kilometer nordvest for Melekeok City.

Historie 
Den tidligere hovedstad i Palau blev placeret midlertidigt i Koror. Landets forfatning, som blev vedtaget i 1979, instrueret Palau National Congress for at etablere en permanent hovedstad på Babeldaob inden for ti år efter forfatningens ikrafttræden. Planlægningen af den nye hovedstad begyndte i 1986, hvor en kontrakt om opførelse af parlamentskomplekset blev tildelt den Hawaii-baserede tegnestue Architects Hawaii Ltd. (AHL), som tidligere har designet  parlamentskomplekset i Mikronesiens forenede Stater, som ligger på Palikir. Fremskridt skete langsomt, da Palau manglede ingeniører og arkitekter, og de fleste byggematerialer måtte importeres.

Det videre arbejde var ikke påbegyndt indtil begyndelsen af 2000'erne, da Palau sikrede sig et udlån på 20 millioner dollars fra Taiwan, som en del af bestræbelserne på at forbedre forholdet mellem de to lande og sikre Palau ' s diplomatiske anerkendelse af Taiwan. Komplekset indeholder separate bygninger til Olbiil æra Kelulau (landets lovgivende forsamling), og den dømmende og udøvende grene, som alle er tilsluttet via en åben plads. Komplekset endte med at koste mere end 45 millioner dollars, og blev officielt åbnet på 7 oktober 2006, med over 5.000 mennesker til stede. Embedsmænd flyttede deres kontorer fra Koror at Ngerulmud kort tid efter.

En 2013-artikel i The Wall Street Journal rapporterede, at parlamentsbygningerne, som var "uegnede til det lokale klima", havde sat Palau i gæld, og at en fejl i ventilationssystemet for nylig havde forårsaget et angreb af skimmelsvamp. I april 2013 blev Ngerulmuds posthus lukket permanent som en del af omkostningsbesparende foranstaltninger der blev implementeret af postmester Tommy Sinsak. Posthuset blev oprettet i december 2011 efter en Olbiil æra Kelulau-resolution, og var et af kun to i landet (den anden er i Koror). I løbet af sine 16 måneder i drift havde udgifterne overskredet 30.000 dollars, mens omsætningen, primært fra frimærker, var mindre end 2.000 dollars. Ngerulmud er den eneste bebyggelse i Palau, der har sit eget postnummer (96939), hvor resten af landet bruger 96940 – United States Postal Service servicere Palau som en del af Compact of Free Association med Usa.

Ngerulmud var i juli 2014 vært for den officielle åbning af det 45 .Pacific Islands Forum. Størstedelen af arrangementer for Forumet blev dog afholdt i Koror. I februar 2016 var Ngerulmud vært for det 16. Micronesian Presidents' Summit, med deltagelse af præsidenterne for Palau, Marshall-Øerne, og Mikronesiens forenede Stater.

Henvisninger 

Hovedstæder i Oceanien
Byer på Palau
Oliver Skipp

Oliver Skipp (født 16. september 2000) er en engelsk fodboldspiller, der spiller på den defensive midtbane for den engelske fodboldklub Tottenham Hotspur

Eksterne henvisninger 
 

Fodboldspillere fra England
Fodboldspillere fra Tottenham Hotspur F.C.
Personer fra Welwyn Garden City
Guðmundur Hrafnkelsson

Guðmundur Hrafnkelsson (født 22. januar 1965) er en tidligere islandsk herrelandsholdspiller, der nåede at spille 407 for Islands herrerhåndboldlandshold.

Deltog ved OL 1988, OL 1992 og OL 2004.

Referencer 

Håndboldspillere fra Island
Hornskov

Hornskov (dansk) eller Hornholz (tysk) er en landsby beliggende syd for Flensborg mellem landsbyerne Jaruplund, Tostrupmark, Hvilbjerg og Flensborg-bydelen Rude. Administrativt hører landsyben under Hanved Kommune. I kirkelig henseende ligger Hornskov i Oversø Sogn. 

Nordøst for landsbyen ligger Rudestenen (på tysk Ruethstein). Rudesten viser, hvor Ugle Herred (Oversø Sogn), Vis Herred (Hanved Sogn) og Ugle Herred (Lille Solt Sogn) mødes. Den kløvede grænsesten blev opstillet i 1396 i forbindelse med Rudes indlemmelse i Flensborg by. 

Gaardejer Budach fra Hornskov var blandt de stiftere af Slesvigsk Forening i landdistrikterne efter genforeningen i september 1920.

Eksterne henvisninger 
 Billede Rudesten

Noter 

Hanved
Oversø
Angel
Fyrværkeriulykken i Enschede 2000

Fyrværkeriulykken i Enschede var en eksplosion, der fandt sted på en fyrværkerifabrik den 13. maj 2000 øst for den hollandske by Enschede.

23 personer blev dræbt, herunder fire brandmænd, og næsten 1000 mennesker blev sårede. I alt blev 400 boliger ødelagt i eksplosionen, og 1500 bygninger blev beskadiget.

Referencer 

Fyrværkeri
Ulykker
Begivenheder i 2000
Enschede
Vitale Barberis Canonico

Vitale Barberis Canonico er en italiensk klædemølle og tekstilfabrikant, der blev grundlagt i 1663, omkring 80 km nord for Torino i regionen Biella. Francesco Vitale Barberis er den nuværende kreative direktør. 

Virksomhedens største kunde er den italienske tekstilproducent og luksus herretøjsvirksomhed Ermenegildo Zegna. Vitale Barberis Canonico har været en familieejet virksomhed i 15 generationer.

Referencer

Eksterne henvisninger 
 

Etableret i 1663
Tekstilvirksomheder
Beklædningsvirksomheder fra Italien
Zoë Porphyrogenita

Zoë Porphyrogenita ( "liv" 978 – juni 1050) regerede som byzantinsk kejserinde sammen med sin søster Theodora fra 10. april 1042 til juni 1050. Hun var ægtefælle til en række medkejsere mellem 1028 og 1042.

Zoë var datter af en ubetydelig medkejser, Konstantin 8., men levede et liv i relativ ubemærkethed indtil en alder af 47. Hendes onkel, Basil II, døde og efterlod den byzantinske trone helt til Zoës far. Da Konstantin ingen sønner havde, håbede han på at fortsætte familiedynastiet ved at bortgifte en af hans døtre.

Zoë blev, i en alder af 50, gift med Romanos III Argyros, der blev kejser tre dage efter Konstantins død. Ægteskabet var uropræget, og efter fem års ægteskab blev Romanos fundet død i sit badekar. Hans død er blevet tilskrevet Zoë eller hendes unge elsker. Zoë blev gift på samme dag som mordet på Romanos 3. Agyros, og elskeren blev kronet til kejser som Michael IV den følgende dag.

Syv år senere blev Zoë overtalt til at adoptere sin døende mands nevø, også ved navn Michael. Så snart Michael V blev kejser, satte han straks Zoë i eksil. Dette udløste en folkelig opstand, som detroniserede ham og installerede Zoë og hendes søster Theodora som fælles, herskende kejserinder. Efter to-måneders fælles styre, giftede Zoë sig med en tidligere kæreste, der blev installeret som Konstantin 9. Monomachos, og overførte derved magt til ham. Otte år senere døde Zoë, 72 år gammel.

Henvisninger 

Regerende kejserinder
Edel Margrethe von Pultz (født Gyldenkrone)

Edel Margrethe Jørgensdatter von Pultz (født Gyldenkrone) er af den adelige slægten Gyldenkrone (Güldencrone). Hun er født d. 6. juni (alternativt 6. september eller 6. oktober) 1707 på Urup Herregård og døde d. 29. december 1803. Edel Margrethe er datter af Baron Jørgen Gyldenkrone og Baronesse Vibeke Dorthea Gersdorff.<ref name="MiddelfartAvis">Middelfart Avis, 22. september 1915: "En fynsk Gaardmandskones Stamtræ". (s. 3) </ref>

 Familie 

 Ægteskab 
Edel Margrethe Jørgensdatter von Pultz (født Gyldenkrone) blev d. 16. november 1724 gift med Ritmester Peder Hansen von Pultz. Parret fik 8 børn sammen.

 Børn 
Børn af Edel Margrethe og Peder:

 Hans Frederik von Pultz (f. 15 aug. 1727, d. ?)
 Wibeke Marie von Pultz (f. 8 dec. 1729, d. 13 feb. 1811)
 Agnete Christiane von Pultz (f. 2 feb. 1731, d. 23 jan. 1783)
 Friderica Georgina (Frederikke Jørgine) von Pultz (f. nov. 1732, d. 13 jul. 1772)
 Frederik Jørgen von Pultz (f. 12 nov. 1734, d. 27 jan. 1811)
 Ida Helene von Pultz (f. 26 jun. 1737, d. 1742)
 Hans Vilhelm von Pultz (f. 1739, d. 1748)
 Ida Wilhelmina von Pultz (f. 1749, d. 1766)

 Ejerskab og besiddelser 
Edel Margrethe von Pultz overtog Rygård i Langå Sogn på Sydfyn da hendes mand, Peder Hansen von Pultz, døde d. 2. januar 1764. Hun solgte dog gården allerede i 1766 til greve Adam Gottlob Moltke.

Efter salget af Rygård købte hun herregården Tiselholt, hvor hun tilbragte resten af sit liv. Herregården blev efter hendes død solgt på auktion til Ulrik Christian von Schmidten og Hans Cramer Winding.

 2. januar 1764 - 1766 - Rygård (Langå Sogn)
 1766 - 1803 - Tiselholt

 Referencer 

 Eksterne henvisninger 
 F. Hjort: "En Husmandsfamilie fra Tommerup der binder den uddøde adelige Slægt von Pultz til den nulevende borgerlige Slægt Pultz"  i Aabog for Odense og Assens Amter, 1921.
 Dansk Center for Herregårdsforskning - Rygaard Gods - http://www.danskeherregaarde.dk/nutid/rygaard 
 Dansk Center for Herregårdsforskning - Tiselholt Gods - http://www.danskeherregaarde.dk/nutid/tiselholt 
 Johnnys Slægtsforskning - http://olhus.dk/getperson.php?personID=I78238&tree=tree1'' 

Adel fra Danmark
Güldencrone
Pultz
Von Pultz
Slægten Pultz
Baronesser fra Danmark
Godsejere fra Danmark
Trosbyfjorden

Trosbyfjorden er en fjord der ligger  helt mod syd i Bamble kommune i Vestfold og Telemark   fylke i Norge. Den er lidt over 2 km fra indløbet mellem Kjønnøya og Rødlandet på fastlandet ind til Trosby. 

Ifølge et gammelt sagn, skal området ved Trosby have været beboet af et innvandret folkeslag fra Sortehavs-området. 

I den vestlige del af fjorden ligger Sandvika og Sekkekilen. Her lå en havn, som formentlig var hjemsted for norske  kaperskibe (sørøvere)  under napoleonskrigene i begyndelsen af 1800-talet. På denne tid var Danmark-Norge allieret med Frankrig og svenske og britiske skibe havde dannet blokader langs norskekysten. Rige familier finansierede da bygning af norske kaperskibe for at angribe  svenske og britiske handelsskibe i Skagerrak og Nordsøen. Havnen i Trosbyfjorden havde træstokke under vandoverfladen for at hindre fjendtlige skibe i nå ind i fjorden.

Trosbyfjorden  har gode  og og  mangfoldige fiskerressourcer.

Kilder og henvisninger

Fjorde i Vestfold og Telemark
Bamble
Dana (havforskningsskib)

Dana er navnet på fire forskellige danske havforskningsskibe. De er benævnt med tallene I til IV.

Dana I 

Det første havundersøgelsesskib benævnt Dana var en firemastet motorskonnert, som Østasiatisk Kompagni (ØK) stillede til rådighed for den danske åleforsker Johannes Schmidt, til brug for undersøgelser af ålenes vandringer fra Sargassohavet i årene 1920-1921 (benævnt første og anden Dana ekspedition).

Skibet tilbagegik til ØK efter ekspeditionerne og blev solgt til Sverige i 1924.

Dana II 

Dana II var en engelsk minestryger, rigget om til damptrawler, indkøbt af den danske stat i 1920 til erstatning for Thor. Dana II gennemførte i 1928-30 en ekspedition jorden rundt, med hovedformål at undersøge dybhavet. Ekspeditionen var bekostet af Carlsbergfondet og resulterede bl.a. i opdagelsen af en dybhavsryg i Det Indiske Ocean, der passende blev døbt Carlsbergryggen.

Dana II forliste i Nordsøen i 1935 efter påsejling.

Dana III 

Dana III blev bygget som havforskningsskib i 1937 på Frederikshavns Værft og Flydedok, og forlænget med 8 m i 1939 efter et togt i Nordatlanten, hvor det viste sig at skibet ikke var egnet som det var. Herefter fungerede Dana III som forskningsskib i næsten 40 år. Det blev solgt i 1977 og efter nogle omskiftelige år fungerede det som vagt- og støtteskib ved oliefelterne i Nordsøen, under navnet Esvagt Dana. I 2007 blev det ombygget til et lystfartøj og rigget med sejl som en tremastet topsejlsskonnert "Gulden Leeuw".

Dana IV 

Dana IV blev bygget i 1980-81 på Århus Flydedok i Århus til Danmarks Fiskeriundersøgelser og er i dag DTU Aquas primære forskningsskib. Det er udrustet som en dybhavshæktrawler i isklasse 1A og anvendes til havundersøgelser af danske og udenlandske havforskere.

Eksterne henvisninger 
 http://www.aqua.dtu.dk/om_dtu_aqua/faciliteter/havundersoegelsesskibet_dana
 Beskrivelse af Dana på snesejler.dk
 Dana III på faergelejet.dk
 Hjemmeside for Gulden Leeuw

Skibe fra Danmark
Forskningsskibe
Indeks over skibsnavne
Melbyfjorden

Melbyfjorden er en fjord i Bamble kommune i Vestfold og Telemark  fylke i Norge. Den går lidt over to kilometer fra Lilleatlanteren ved indløbet til Brevikstrandfjorden i sydvestlig retning mod Kjønnøya. Melby, som har givet navn til fjorden, ligger på fastlandet lige nord for fjorden. På den  anden side af Kjønnøya ligger Trosbyfjorden.

Havneholmene ligger i Melbyfjorden og er en del af Skjærgårdsparken i Bamble. Her ligger flere forankringssteder for småbåde.

Kilder og henvisninger

Fjorde i Vestfold og Telemark  
Bamble
Henry Grace à Dieu

Henry Grace à Dieu ("Henrik af Guds nåde") eller Great Harry var en karak i den engelske flåde i 1500-tallet. Det er samtidigt med den berømte  Mary Rose, men Henry Grace à Dieu var større. Det var Henrik 8.'s flagskib og var 50 m langt, vejede 1.000–1.500 tons og havde en besætning på mellem 7.00 og 1.000. Det havde en bak fire dæk høj og agter to dæk højt

Skibet skulle være bestilt af Henrik 8. som svar på skotternes Michael fra 1511.

Skibet brændte sandsynligvis i Woolwich i 1553. Den eneste samtidige afbildning af skibet findes i Anthonyrullen.

Se også 
 Grace Dieu (Henrik 5.'s skib fra 1418)

Referencer 

Krigsskibe fra Storbritannien
Zoar (Flensborg)

Zoar er navnet på et forhenværnede baptistisk bedehus i Flensborg. 

Bygningen med dens karakteristiske tagrytter blev opført i 1905 i Brixgade 34 i nærheden af Bremers Plads på Jørgensby. Menigheden holdt før møder i Mariegade. Bedehuset blev opkaldt efter den bibelske by Zoar (hebræisk for den lille) ved det Døde Hav. Byens Baptistmenighed brugte bygningen indtil 1940, hvor kommunen overtog ejendommen. Bedehuset blev delvis anvendt som opholdscenter for krigsflygtninge og blev senere omdannet til en tre-etagers boligbygning. Ved denne anledning blev bederummet og spidsbuevinduer fjernet. Ejendommen blev gennemgribende saneret i 1992/93 . Bygningen er nu opført som en af kommunens kulturelle monumenter.

Litteratur 
 Andreas Oeding, Broder Schwensen og Michael Sturm: Flexikon. 725 Aha-Erlebnisse aus Flensburg! Flensborg 2009.

Kirker i Flensborg
Baptisme
Grace Dieu

Grace Dieu var den engelske kong Henrik 5.'s flagskib. Det blev søsat i 1418 og sejlede kun sin jomfrurejse, inden det blev lagt for anker i floden Hamble. Hun brændte i 1439 efter at være blevet ramt af et lyn.

Se også 
 Henry Grace à Dieu (Henrik 8.'s flagskib fra 1514)

Referencer 

Krigsskibe fra Storbritannien
Mindeankeret ved Nyhavn

Mindeankeret er et mindesmærke, der er opsat for enden af Nyhavn ved Kongens Nytorv i København. Det er opsat til minde om de danske søfolk, der mistede livet under 2. verdenskrig.

I 1945 blev der opsat et mindekors i træ på stedet, der dog blev afløst af et kors i marmor i 1948. Det blev erstattet af det nuværende stokanker 29. august 1951. Mindesmærket blev betalt af en landsdækkende pengeindsamling, idet selve ankeret blev skænket af Forsvarsministeriet til formålet. Ankeret er opsat midt i et let forsænket brolagt område. Det er forsynet med kong Frederik 7.'s monogram. En blykapsel med navnene på ca. 1.600 omkomne søfolk er nedsat under ankeret.

Hvert år om eftermiddagen juleaftensdag afholdes der en kort mindehøjtidelighed ved Mindeankeret efterfulgt af en julegudstjeneste i den nærliggende Hotel Bethels sømandskirke. Traditionen begyndte i 1945, og indtil midten af 1990'erne blev den transmitteret i forbindelse med Radioavisen. I alle årene fungerede den kendte sportskommentator Gunnar "Nu" Hansen som speaker.

Noter 

Monumenter i København
Etableret i 1951
Oakeshott-typologi

Oakeshott-typologien blev skabt af historikeren og illustratoren Ewart Oakeshott for at definere og katalogisere middelalderlige sværd efter deres form. Den bruges til at kategorisere sværd fra den europæiske middelalder (fra omkring år 1000 til 1500-tallet) i 13 typer, X til XXIII. Oakeshott introducerede den i sin afhandling The Archaeology of Weapons: Arms and Armour from Prehistory to the Age of Chivalry i 1960.

Systemet er en fortsætteles af Jan Petersens typologi af vikingesværd, der i De Norske Vikingsverd (1919), modificeret i 1927 af R. E. M. Wheeler i en typologi, der består af ni typer (I til VII navngivet af Wheeler og udvidet til VIII og IX af Oakeshott).

Oakeshott fandt den hidtidige klassificering upålidelig til den forskning, han havde udført. Han mente, at handel, krig og andre udvekslinger gjorde det vanskeligt entydigt at bestemme et sværds fremstillingsdato, anvendelse, og hvor længe det havde været brugt.

Referencer 

Sværd fra Europa